
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 94 

24 Ιουνίου 1994 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

136. Σύσταση ίδιου Δημοτικού Ιδρύματος με το όνομα 


«1ος Δημοτικός Παιδικός Σταθμός στο Δήμο Σιδη- 
ροκάστρου του νομού Σερρών». 1 

137. Σύσταση ενιαίας επιχείρησης ύδρευσης - αποχέτευ¬ 

σης και διαχείρισης απορριμμάτων με την επωνυμία 
«ΚΟΙΝΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ ΤΗΣ ΚΟΙΝΟΤΗΤΑΣ ΕΠΙΣΚΟΠΗΣ ΓΩΝΙΑΣ 
του Νομού ΚΥΚΛΑΔΩΝ». 2 

138. Μεταβίβαση αρμοδιοτήτων πολεοδομικών εφαρμο¬ 
γών στο Δήμο Ν. Χαλκηδόνας (Ν. Αττικής). 3 

ΑΠΟΦΑΣΕΙΣ 

Πολιτικά κόμματα που συγκεντρώνουν τις προϋποθέσεις 
των άρθρων 1, 2 και 3 του Ν. 1443/1984 και του άρ¬ 
θρου 60 του Ν. 2218/1994. 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 136 (1) 


Σύσταση ίδιου Δημοτικού Ιδρύματος με το όνομα «1ος Δημο¬ 
τικός Παιδικός Σταθμός στο Δήμο Σιδηροκάστρου του νο¬ 
μού Σερρών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 174 του Π.Δ. 323/1989 «Δη¬ 
μοτικός και Κοινοτικός Κώδικας» (ΦΕΚ 146/Α71.6.1989). 

2. Τις διατάξεις της παρ. 1 του άρθρου 23 του Νόμου 1558/ 
26.7.1985 «Κυβέρνηση και Κυβερνητικά Όργανα» 137/85 τ. 
Α\ 

3. Τις διατάξεις της παρ. 29 του Ν. 1558/1985, όπως προ¬ 
στέθηκε με το άρθρο 27 του Ν. 2081/1992 (Α' 154). 

4. Την 35/1992 απόφαση του Δημοτικού Συμβουλίου Σιδη- 
ροκάστρου του νομού Σερρών. 

5. Η δαπάνη για τη λειτουργία του Παιδικού Σταθμού και για 
το 1993, ανέρχεται στο ποσό των 5.500.000 δρχ. 

Για τα επόμενα έτη κατά προσέγγιση η δαπάνη υπολογίζε¬ 
ται να ανέρχεται στο ποσό των 10.000.000 δρχ. 

Οι ανωτέρω πιστώσεις θα εγγράφονται στον προϋπολογι¬ 
σμό του Δήμου στους κωδικούς αριθμούς α) ΚΑ/12.2α/75 και 
β) ΚΑ 16198/75. 

6. Τις 443/1992 και 148/1994 γνωμοδοτήσεις του Συμ¬ 
βουλίου της Επικράτειας, με πρόταση των Υπουργών Εσωτε¬ 
ρικών και Υγείας, Πρόνοιας και Κοινωνικών Ασφαλίσεων, 
αποφασίζουμε: 


Αρθρο 1 

Συνιστάται στο Δήμο Σιδηροκάστρου του νομού Σερρών, 
ίδιο ίδρυμα με το όνομα «1ος Δημοτικός Παιδικός Σταθμός 
στο Δήμο Σιδηροκάστρου του νομού Σερρών». 

Αρθρο 2 

Σκοπός του ιδρύματος είναι: α) η ίδρυση και λειτουργία 
στην πόλη Σιδηροκάστρου Παιδικού Σταθμού για την προστα¬ 
σία παιδιών ηλικίας 2 μέχρι 5 ετών μέχρι της εγγραφής τους 
στο Δημοτικό Σχολείο τα οποία είναι τέκνα εργαζομένων μη¬ 
τέρων, ασθενών, απόρων ή χωρισμένων γονέων ή είναι ορ¬ 
φανά στα οποία θα παρέχεται στέγη, τροφή και περιποίηση, 
β) η κοινωνική προσφορά προς την εργαζόμενη μητέρα, γ) η 
φροντίδα της ψυχοπνευματικής κατάστασης των νηπίων και η 
αγωγή της προσχολικής εκπαίδευσης. 

Αρθρο 3 

Πόροι του ιδρύματος είναι: 

α) η ετήσια επιχορήγηση του Δήμου με το ποσό των 
10.000.000 δρχ. 

β) οι επιχορηγήσεις του Δημοσίου από τα οικεία προγράμ¬ 
ματα 

γ) οι πρόσοδοι από τη δική του περιουσία 

δ) οι κάθε είδους εισφορές, δωρεές, κληρονομιές και κλη¬ 
ροδοσίες. 

Αρθρο 4 

Διοίκηση 

Το Ίδρυμα διοικείται από επταμελές διοικητικό συμβούλιο 
και τριμελή εκτελεστική επιτροπή. 

Το διοικητικό συμβούλιο αποτελείται: α) από τον εκάστοτε 
Δήμαρχο ή τον Αντιδήμαρχο που ορίζει ο Δήμαρχος, ως Πρόε¬ 
δρο, β) δύο (2) δημοτικούς συμβούλους, γ) έναν εκπρόσωπο 
των εργαζομένων στο Ίδρυμα και δ) τρεις (3) δημότες που 
έχουν ανάλογη επαγγλεματική ή κοινωνική δράση και ειδικές 
γνώσεις. 

Τα υπό στοχεία (β) και (δ) πρόσωπα εκλέγονται από το δη¬ 
μοτικό συμβούλιο και το υπό στοιχείο (γ) από τη γενική συνέ¬ 
λευση των εργαζομένων. 

Το διοικητικό συμβούλιο εκλέγει έναν από τα μέλη του ως 
αντιπρόεδρο. 

Η θητεία του διοικητικού συμβουλίου είναι διετής και η 
εκλογή των μελών του γίνεται κάθε δύο χρόνια και λήγει σε 
κάθε περίπτωση με την εγκατάσταση των νέων μελών. 

Αρθρο 5 

Το Ίδρυμα εκπροσωπεί στα δικαστήρια και σε κάθε αρχή ο 
Πρόεδρος και όταν αυτός απουσιάζει ο Αντιπρόεδρος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εσωτερικών αναθέτουμε τη δημοσίευση και 
εκτέλεση του Διατάγματος αυτού. 

Αθήνα, 30 Μαΐου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΥΓΕΙΑΣ, ΠΡΟΝ. & ΚΟΙΝ. ΑΣΦΑΛΙΣΕΩΝ 

Α. ΤΣΟΧΑΤΖΟΠΟΥΛΟΣ Δ. ΚΡΕΜΑΣΤΙΝΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 137 (2) 

Σύσταση ενιαίας επιχείρησης ύδρευσης - αποχέτευσης και 
διαχείρισης απορριμμάτων με την επωνυμία «ΚΟΙΝΟΤΙΚΗ 
ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΤΗΣ ΚΟΙΝΟ¬ 
ΤΗΤΑΣ ΕΠΙΣΚΟΠΗΣ ΓΩΝΙΑΣ του Νομού ΚΥΚΛΑΔΩΝ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 1 του Ν. 1069/1980 
«περί κινήτρων δια την ίδρυσιν επιχειρήσεων Υδρεύσεως και 
Αποχετεύσεως» (ΦΕΚ Α' 191/23.8.1980). 

2. Τις διατάξεις του άρθρου 29 Α του Νόμου 1558/1985 
όπως προστέθηκε με το άρθρο 27 του Ν. 2081/1992 (Α' 
154). 

3. Τις διατάξεις του άρθρου 261 του Δ.Κ.Κ. (Π.Δ. 323/ 
1989 Α' 146). 

4. Το γεγονός ότι το παρόν Διάταγμα προκαλεί δαπάνη εις 
βάρος του Κρατικού Προϋπολογισμού Δημ. Επενδύσεων 
ύψους 155.000.000 δρχ. για την οποία έχει εγγράφει πί¬ 
στωση στον Κρατικό Προϋπολογισμό στον ειδικό φορέα ΣΑΕ 
054/2 και με τον εξής ΚΑΕ 07950300. 

5. Την 108/1994 γνωμοδότηση του Συμβουλίου της Επι¬ 
κράτειας, με πρόταση του Υπουργού Εσωτερικών, αποφασί¬ 
ζουμε: 

Άρθρο 1 

Σύσταση 

Εγκρίνονται οι αριθ. 85/1992 και 3/1994 αποφάσεις του 
Κοινοτικού Συμβουλίου Επισκοπής - Γωνιάς του Νομού Κυ¬ 
κλάδων, που αφορούν τη σύσταση στην ομώνυμη Κοινότητα 
ενιαίας επιχείρησης ύδρευσης - αποχέτευσης και διαχείρισης 
απορριμμάτων που έχει ως εξής: 

1. Συνιστάται στην Κοινότητα Επισκοπής Γ ωνιάς του Νομού 
Κυκλάδων ενιαία επιχείρηση ύδρευσης - αποχέτευσης και 
διαχείρισης απορριμμάτων με την επωνυμία «ΚΟΙΝΟΤΙΚΗ 
ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΤΗΣ ΚΟΙΝΟΤΗ¬ 
ΤΑΣ ΕΠΙΣΚΟΠΗΣ ΓΩΝΙΑΣ ΝΟΜΟΥ ΚΥΚΛΑΔΩΝ» (άρθρο 1 
παρ. 1 Ν. 1069/1980). 

. 2. Η Κοινοτική Επιχείρηση Ύδρευσης και Αποχέτευσης εί¬ 

ναι νομικό πρόσωπο ιδιωτικού δικαίου με κοινωφελή χαρα¬ 
κτήρα και διέπεται ως προς τη διοίκησης, οργάνωση, εκτέ¬ 
λεση, λειτουργία και συντήρηση των έργων της αρμοδιότητός 
της καθώς και τις πηγές χρηματοδότησής της από τις διατά¬ 
ξεις του Ν. 1069/1980 «περί κινήτρων δια την ίδρυσιν επιχει¬ 
ρήσεων υδρεύσεως και αποχετεύσεως». Για τα λοιπά θέματα 
εφαρμόζονται οι διατάξεις του Π.Δ. 323/1989 «Δημοτικός και 
Κοινοτικός Κώδικας» και οι κανόνες της ιδιωτικής οικονομίας 
(άρθρο 1 παρ. 1 Ν. 1069/80). 

3. Έδρα της επιχείρησης είναι η Κοινότητα Επισκοπής Γω- 
νιάς του Νομού Κυκλάδων (άρθρο 1 παρ. 3 Ν. 1069/80). 

4. Περιοχή αρμοδιότητας της επιχείρησης είναι η περιφέ¬ 
ρεια της Κοινότητας Επισκοπής Γ ωνιάς (άρθρο 1 παρ. 3 Ν. 
1069/80). 

Άρθρο 2 
Εκμετάλλευση 

Η εκμετάλλευση των έργων και υπηρεσιών της 


επιχείρησης ενεργείται σύμφωνα με τις διατάξεις του Ν. 
1069/80 (άρθρο 1 παρ. 3 Ν. 1069/80). 

Άρθρο 3 

Περιουσία 

Στην περιουσία της επιχείρησης ανήκουν τα έργα ύδρευ¬ 
σης και αποχέτευσης της περιοχής αρμοδιότητας της επιχεί¬ 
ρησης τα οποία εκτελέσθηκαν ή θα εκτελεσθούν με βάση τις 
μελέτες που εγκρίθηκαν ή θα εγκριθούν, όλοι οι υπόνομοι 
που υπάρχουν και οι εγκαταστάσεις ύδρευσης και αποχέτευ¬ 
σης ακαθάρτων και όμβριων υδάτων, όλοι οι υπόνομοι ή ανοι¬ 
κτοί αγωγοί που εκβάλλουν άμεσα ή έμμεσα στο δίκτυο, κα¬ 
θώς επίσης και οι μονάδες επεξεργασίας πόσιμου ύδατος και 
υγρών αποβλήτων (άρθρο 1 παρ. 8 Ν. 1069/80). 

Άρθρο 4 
Έσοδα 

Έσοδα της επιχείρησης είναι: 

α. Το ειδικό τέλος για,τη μελέτη, κατασκευή και επέκταση 
των έργων ύδρευσης και αποχέτευσης, για μία δεκαετία από 
της 1 ης Ιανουάριου του επομένου από τη σύσταση της επιχεί¬ 
ρησης έτους που υπολογίζεται σε ποσοστό 80% επί της αξίας 
του ύδατος που καταναλίσκεται (άρθρο 10 παρ. 1 εδ. α' και 11 
Ν. 1069/1980). 

β. Επιχορήγηση απά το πρόγραμμα δημοσίων επενδύσεων 
σε ποσοστό μέχρι 35% των δαπανών μελετών και κατα¬ 
σκευών των κάθε φύσεως έργων ύδρευσης και αποχέτευσης 
αρμοδιότητας της επιχείρησης (άρθρο 10 παρ. 1 εδ. ια' και 13 
Ν. 1069/1980). 

γ. Το τέλος σύνδεσης με το δίκτυο της αποχέτευσης (άρ¬ 
θρο 10 παρ. 1 εδ. γ' Ν. 1069/1980). 

δ. Η δαπάνη διακλάδωσης και σύνδεσης με τον αγωγό της 
ύδρευσης και της αποχέτευσης (άρθρο 10 παρ. 1 εδ. δ' και 
άρθρο 15 Ν. 1069/1980). 

ε. Το τέλος σύνδεσης με το δίκτυο της ύδρευσης (άρθρο 
10 παρ. 1 εδ. ε' Ν. 1069/1980). 

στ. Το τέλος χρήσεως υπονόμων (άρθρο 10 παρ. 1 εδ. στ’ 
Ν. 1069/1980). 

ζ. Η αξία ύδατος που καταναλώνεται (άρθρο 10 παρ. 1 εδ. ζ' 
Ν. 1069/1980). 

η. Η εγγύηση χρήσεως του υδρομετρητή (άρθρο 10 παρ. 1 
εδ. η' Ν. 1069/1980). 

θ. Η δαπάνη μετατόπισης αγωγών διακλαδώσεων και συν¬ 
δέσεων ύδρευσης ή αποχέτευσης υδρομετρητών ή άλλων συ¬ 
ναφών εργασιών (άρθρο 10 παρ. 1 εδ. θ' Ν. 1069/1980). 

ι. Οι συνεισφορές τρίτων για την εκτέλεση κατά προτεραιό¬ 
τητα έργων (άρθρο 10 παρ. 1 εδ. Γ Ν. 1069/1980). 

ια. Οι πρόσοδοι από την περιουσία ή το τίμημα από την εκ¬ 
ποίηση αυτής (άρθρο 10 παρ. 1 εδ. ιβ' Ν. 1069/1980). 

ιβ. Δάνεια, κληρονομιές, δωρεές και λοιπές επιχορηγήσεις 
(άρθρο 10 παρ. 1 εδ. ιγ' Ν. 1069/1980). 

ιγ. Έσοδα που εισπράττονται από την εφαρμογή των διατά¬ 
ξεων των άρθρων 27 και 28 του Ν. 1069/80, καθώς και κάθε 
άλλη νόμιμη πρόσοδος. 

Άρθρο 5 

Διοίκηση 

1. Η επιχείρηση διοικείται από διοικητικό συμβούλιο που 
αποτελείται από πέντε μέλη τα οποία ορίζονται μαζί με ανα¬ 
πληρωτές από το Κοινοτικό Συμβούλιο. Από τα μέλη αυτά: α) 
δύο (2) είναι αιρετοί εκπρόσωποι της Κοινότητας, β) δύο (2) 
είναι κάτοικοι της Κοινότητας που έχσουν πείρα ή γνώσεις 
σχετικές με το αντικείμενο της Επιχείρησης και γ) ένας (1) εί¬ 
ναι εκπρόσωπος της Ένωσης Ξενοδόχων Σαντορίνης «ΦΙΛΟ¬ 
ΞΕΝΙΑ». 

Σε περίπτωση που οι εργαζόμενοι είναι πάνω από είκοσι 
(20) μετέχει ένας εκπρόσωπός τους και μειώνεται ο αριθμός 
των μελών - κατοίκων. 

Ο εκπρόσωπος των εργαζομένων και του Κοινωνικού φο¬ 
ρέα προτείνονται από τους οικείους φορείς. 

2. Το Κοινοτικό Συμβούλιο ορίζει από τα μέλη του διοικη¬ 
τικό συμβούλιο τον Πρόεδρο και τον Αντιπρόεδρό του (άρθρο 

3 παρ. 1 του Ν. 1069/1980 και 261 Π.Δ. 323/1989). . 

3. Η θητεία του Διοικητικού Συμβουλίου ακολουθεί τη θη¬ 
τεία του Κοινοτικού Συμβουλίου και λήγει μόλις εγκαταστα¬ 
θούν τα νέα μέλη (άρθρο 3 Ν. 1069/1980, άρθρο 261 Π.Δ. 
323/1989). 

4. Ο Πρόεδρος του Διοικητικού Συμβουλίου και σε περί¬ 
πτωση απουσίας κωλϋματός του, ο Αντιπρόεδρος εκπροσω¬ 
πεί την επιχείρηση σε όλες τις σχέσεις της, δικαστικές ή εξώ- 
δικες (άρθρο 5 παρ. 4 Ν. 1069/1980 και άρθρο 262 Π.Δ. 
323/1989). 

Στον Υπουργό Εσωτερικών αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 30 Μαΐου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

Α. ΤΣΟΧΑΤΖΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 138 (3) 

Μεταβίβαση αρμοδιοτήτων πολεοδομικών εφαρμογών στο 

Δήμο Ν. Χαλκηδόνας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 61 του Ν. 947/1979 
«περί οικιστικών περιοχών» (Α' 169). 

2. Τις διατάξεις του άρθρου 34 του Ν. 1337/83 «Επέκταση 
των πολεοδομικών σχεδίων, οικιστική ανάπτυξη και σχετικές 
ρυθμίσεις» (Α' 33). 

3. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137). 

4. Τις διατάξεις του άρθρου 9 του Π. Δ/τος 437/85 «Καθο¬ 
ρισμός και ανακατανομή των Υπουργείων» (Α' 157). 

5. Τη σχετική πρόταση του Δήμου Νέας Χαλκηδόνας που 
διατυπώθηκε στην 26/1992 γνωμοδότηση του Δημοτικού 
Συμβουλίου. 

6. Το γεγονός ότι όπως διαπιστώνεται από το 507/ 
25.2.1992 έγγραφο του Δημάρχου Νέας Χαλκηδόνας υπάρ¬ 
χει δυνατότητα στελέχωσης κατάλληλης τεχνικής υπηρε¬ 
σίας. 

7. Τις διατάξεις του άρθρου 29Α του Ν. 1558/1985 όπως 
αυτό προστέθηκε με το άρθρο 27 του Ν. 2081 /1992 (Α' 154). 

8. Το γεγονός ότι από τις κανονιστικές διατάξεις αυτού του 
Δ/τος δεν προκαλείται δαπάνη σε βάρος του κρατικού προϋ¬ 
πολογισμού και του οικείου Ο.Τ.Α. 

9. Την 61 /1994 γνωμοδότηση του Συμβουλίου της Επικρά¬ 
τειας με πρόταση των Υπουργών Εσωτερικών και Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Αρθρο 1 

1. Μεταβιβάζεται στο Δήμο Νέας Χαλκηδόνας και για την 
περιφέρειά του, η άσκηση όλων των αρμοδιοτήτων της πολε¬ 
οδομικής υπηρεσίας του Υπουργείου Περιβάλλοντος, Χωρο¬ 
ταξίας και Δημοσίων Έργων που αναφέρεται στο άρθρο 27 
παρ. 1 του Ν. 1577/1985 «Γενικός Οικοδομικός Κανονισμός» 
(Α' 210) και στο άρθρο 2 του Π. Δ/τος της 3.9.1983 «Τρόπος 
έκδοσης οικοδομικών αδειών και έλεγχος των ανεγειρομένων 
οικοδομών» όπως ισχύει και ειδικότερα: 

α) Έκδοσης οικοδομικών αδειών (άρθρο 22 του Ν. 1577/ 
1985). 

β) Εφαρμογής της διαδικασίας χαρακτηρισμού και κατεδά¬ 
φισης αυθαιρέτων κατασκευών, επιβολής προστίμου, ειδικής 
εισφοράς και κάθε άλλης σχετικής ενέργειας, σύμφωνα με τα 
άρθρα 17 και 18 του Ν. 1337/1983 και τις διατάξεις του από 
5.7.1983 Π. Δ/τος «Διαδικασία χαρακτηρισμού και κατεδάφι¬ 
σης νέων αυθαιρέτων κατασκευών και ρύθμιση συναφών θε¬ 
μάτων» (Δ' 291) και των από 3.9.1983 Π. Δ/των «Τρόπος και 
διαδικασία εκτίμησης της αξίας των αυθαιρέτων κατασκευών 
και καθορισμός του ύψους των προστίμων αυτών» και «Προσ¬ 
διορισμός της Ειδικής Εισφοράς Αυθαιρέτου και σχετικές δια¬ 


δικασίες» (Δ' 393) όπως ισχύουν. 

γ) Επιβολής των διοικητικών ποινών προστίμων που προ- 
βλέπονται από το άρθρο 60 του Ν. 947/1979 και ειδικότερα 
από την περίπτωση β της παραγρ. 1. 

δ) Εφαρμογής της διαδικασίας διατήρησης ή κατεδάφισης 
κτισμάτων ή κατασκευών σύμφωνα με τις διατάξεις των παρ. 
5, 7 και 8 του άρθρου 8 και της παρ. 8 του άρθρου 9 του Ν. 
1512/1985 «Τροποποίηση και συμπλήρωση πολεοδομικών 
διατάξεων, ρύθμιση συναφών θεμάτων και θεμάτων του Τα¬ 
μείου Νομικών» (Α' 4. 

2. Οι κατά τις ανωτέρω περιπτώσεις β, γ και δ αρμοδιότητες 
είναι δυνατόν ν’ ασκηθούν παράλληλα και από την κατά τις οι¬ 
κείες διατάξεις αρμόδια Πολεοδομική Υπηρεσία, εάν η κατά 
τα ανωτέρω δημοτική Υπηρεσία παραλείψει την άσκηση αυ¬ 
τών. 

Σε περίπτωση κατά την οποία και οι δύο υπηρεσίες επιλη- 
φθούν της υποθέσεως, κατά την έγκριση της ως άνω αρμο¬ 
διότητας, την ίδια ημέρα κατισχύει η πράξη της Πολεοδομικής 
Υπηρεσίας τεκμαιρομένης παραλείψεως της δημοτικής υπη¬ 
ρεσίας να αποφανθεί. Η σχετική πράξη της Πολεοδομικής 
Υπηρεσίας κοινοποιείται πάντοτε στην κατά τα ανωτέρω αρ¬ 
μόδια δημοτική υπηρεσία η οποία υποχρεούται ν’ απέχει από 
κάθε περαιτέρω ενέργεια για τη συγκεκριμένη υπόθεση. 

Αρθρο 2 

1. Στον ίδιο δήμο και για την περιφέρειά του μεταβιβάζονται 
επίσης οι αρμοδιότητες για τη σύμφωνα με το άρθρο 32 και 
επόμενα του Ν. Δ/τος της 17.7.1923, κατάρτιση και έκδοση 
πράξεων αναλογισμού προσκύρωσης και τακτοποίησης οικο¬ 
πέδων, εκτός από τις περιπτώσεις που την διάνοιξη των οδών 
επισπεύδει το Δημόσιο, σύμφωνα με το άρθρο 5 του Ν. 653/ 
1977 «Περί υποχρεώσεως των παρόδιων ιδιοκητών δια την 
διάνοιξιν εθνικών οδών, αντικαταστάσεως της παρ. 3 του άρ¬ 
θρου 6 του Ν. 5269/1931 και ρυθμίσεως συναφών θεμάτω» 
(Α' 214). 

Στις περιπτώσεις ενστάσεων για τις πιο πάνω πράξεις απο¬ 
φασίζει ο αρμόδιος Νομάρχης σύμφωνα με τις ισχύουσες 
κάθε φορά διατάξεις. 

2.0 ίδιος δήμος, προβαίνει σε όλες τις υλικές και διαπιστω- 
τικές ενέργειες που απαιτούνται για την εφαρμογή στο έδα¬ 
φος των σχεδίων πόλεων, σύμφωνα με τις ισχύουσες διατά¬ 
ξεις. 

Αρθρο 3 

1. Στον ίδιο δήμο και για την περιφέρειά του μεταβιβάζονται 
επίσης οι αρμοδιότητες σύνταξης εκθέσεων και αναθεώρη¬ 
σης αυτών στις περιπτώσεις επικίνδυνων οικοδομών, σύμ¬ 
φωνα με το από 13/22.4.1929 Π. Δ/γμα «Περί επικινδύνων 
οικοδομών» (Α' 153). Εξαιρούνται οι περιπτώσεις του άρθρου 
7 του πιο πάνω Διατάγματος για την κατάρτιση εκθέσεων επι- 
κινδύνως ετοιμορρόπων κατασκευών. 

2. Στην επιτροπή του άρθρου 7 του πιο πάνω Διατάγματος 
μπορούν να συμμετέχουν και οι μηχανικοί της τεχνικής υπη¬ 
ρεσίας του δήμου. 

3. Για την σύνταξη έκθεσης, την αναθεώρηση της, την υπο¬ 
βολή και κρίση ενστάσεων, σύμφωνα με την παρ. 1 του παρό¬ 
ντος άρθρου, εφαρμόζονται ανάλογα οι διατάξεις του από 13/ 
22.4.1929 Π. Δ/τος. 

Αρθρο 4 

1. Οι αρμοδιότητες που μεταβιβάζονται στο δήμο Νέας 
Χαλκηδόνας με το παρόν Διάταγμα ασκούνται από την τεχνική 
υπηρεσία του. 

2. Ο Προϊστάμενος της πιο πάνω τεχνικής υπηρεσίας όταν 
ασκεί τις αρμοδιότητες που μεταβιβάζονται έχει όλες τις αρ¬ 
μοδιότητες που οι σχετικές κείμενες διατάξεις προβλέπουν 
για Προϊστάμενο «Γραφείου Νομομηχανικού» ή «Σχεδίου Πό- 
λεως» ή «Πολεοδομικής Αρχής» και «Επιθεωρητού Δημοσίων 
Έργων». 

3. Όπου απαιτείται γνώμη «Αρχιτεκτονικής Επιτροπής» 
κατά την άσκηση των πιο πάνω αρμοδιοτήτων αυτή παρέχεται 
από την αρμόδια κατά τόπο Επιτροπή Πολεοδομικού και Αρχι¬ 
τεκτονικού Ελέγχου (Ε.Π.Α.Ε.) του Υπουργείου Περιβάλλο¬ 
ντος, Χωροταξίας και Δημοσίων Έργων. 

Αρθρο 5 

1. Με την επιφύλαξη των αρμοδιοτήτων που έχουν σύμ¬ 
φωνα με τις ισχύουσες σχετικές διατάξεις οι δημοτικές ή κοι¬ 
νοτικές αρχές στην τεχνική υπηρεσία του δήμου, ο Υπουργός 
Περιβάλλοντος, Χωροταξίας και Δημοσίων Έργων και ο αρμό¬ 
διος νομάρχης μπορούν πάντοτε με τα όργανα που ορίζονται 
από αυτούς, να ασκήσουν επιθεώρηση στην τεχνική υπηρεσία 
του δήμου γις τις αρμοδιότητες που μεταβιβάζονται με το πα¬ 
ρόν Διάταγμα. 

2. Η έκθεση επιθεώρησης διαβιβάζεται πάντοτε στο 
Υπουργείο Περιβάλλοντος, Χωροταξίας και Δημοσίων Έρ¬ 
γων, στο νομάρχη και στον δήμαρχο ο οποίος είναι υποχρεω¬ 
μένος να την ανακοινώσει στο δημοτικό συμβούλιο. 

Άρθρο 6 

1. Διαδικασίες οι οποίες έχουν αρχίσει και αφορούν αρμο¬ 
διότητες που μεταβιβάζονται με το παρόν Διάταγμα και οι 
οποίες εκκρεμούν την ημέρα έναρξης ισχύος του, στην Πολε- 
οδομική Υπηρεσία ή σε Συμβούλιο ή σε επιτροπές συνεχίζο¬ 
νται και τελειώνουν από την ίδια υπηρεσία, με την διαδικασία 
που ισχύει μέχρι την ημέρα έναρξης ισχύος του παρόντος Δια¬ 
τάγματος. 

2. Στο πρώτο στάδιο εφαρμογής του παρόντος από την τε¬ 
χνική υπηρεσία του δήμου, οι αρμόδιες κρατικές υπηρεσίες 
παρέχουν κάθε βοήθεις σ’ αυτή για την καλύτερη άσκηση των 
αρμοδιοτήτων που μεταβιβάζονται. 

Άρθρο 7 

1. Στο δήμο Νέας Χαλκηδόνας αποδίδεται ποσοστό 40% 
του προϊόντος της κρατήσεως που προβλέπεται από την παρ. 
3 του άρθρου 2 του ΚΗ/1947 ψηφίσματος όπως ισχύει. 

2. Στον ίδιο δήμο περιέρχεται το σύνολο των προστίμων της 
περίπτωσης γ του άρθρου 1 του παρόντος. 

Σε όσες περιπτώσεις η βεβαίωση γίνεται από την Πολεοδο- 
μική Υπηρεσία, κατ’ εφαρμογή της παρ. 2 του άρθρου 7 του 
παρόντος τα πρόστιμα δεν περιέρχονται στη Δήμο αλλά βε¬ 
βαιώνονται κατά τις κείμενες διατάξεις. 

Άρθρο 8 

Η ισχύς του παρόντος Διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων 


Έργων αναθέτουμε τη δημοσίευση και εκτέλεση του παρό¬ 
ντος Διατάγματος. 

Αθήνα, 9 Ιουνίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΕΣΩΤΕΡΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Α. ΤΣΟΧΑΤΖΟΠΟΥΛΟΣ ΚΩΣΤΑΣ ΛΑΛΙΩΤΗΣ 

-♦- 

Α ΠΟΦΑΣΕΙ Σ 

Αριθ. 3173 (4) 

ΔΙΑΠΙΣΤΩΤΙΚΗ ΠΡΑΞΗ 

Πολιτικά κόμματα που συγκεντρώνουν τις προϋποθέσεις των 
άρθρων 1, 2 και 3 του Ν. 1443/1984 και του άρθρου 60 
του Ν. 2218/1994. 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις των άρθρων 1,2 και 3 παρ. 1 εδάφ. α' του 
Ν. 1443/1984 «Οικονομική ενίσχυση των πολιτικών κομμά¬ 
των και άλλες διατάξεις», 

2. τη διάταξη του άρθρου 60 του Ν. 2218/1994 «Ίδρυση νομαρ¬ 
χιακής αυτοδιοίκησης, τροποποίηση διατάξεων για την πρωτοβάθ¬ 
μια αυτοδιοίκηση και την περιφέρεια και άλλες διατάξεις», 

3. την από 2.3.1990 γνωστοποίηση του Ευρωβουλευτή Δη- 
μητρίου Δεσύλλα προς το Τμήμα Μητρώου Βουλευτών ότι 
εφεξής θα συμμετέχει στο Ευρωπαϊκό Κοινοβούλιο ως εκ¬ 
πρόσωπος του «Νέου Αριστερού Ρεύματος», 

4. τη διάταξη του άρθρου 150 του υπηρεσιακού κανονισμού 
της Βουλής (Μέρος Β'), 

διαπιστώνουμε 

ότι τα πολιτικά κόμματα που συγκεντρώνουν τις προϋποθέ¬ 
σεις των προαναφερομένων διατάξεων είναι τα εξής: 

1. «ΠΑΝΕΛΛΗΝΙΟ ΣΟΣΙΑΛΙΣΤΙΚΟ ΚΙΝΗΜΑ» 

2. «ΝΕΑ ΔΗΜΟΚΡΑΤΙΑ» 

3. «ΠΟΛΙΤΙΚΗ ΑΝΟΙΞΗ» 

4. «ΚΟΜΜΟΥΝΙΣΤΙΚΟ ΚΟΜΜΑ ΕΛΛΑΔΑΣ» 

5. «ΣΥΝΑΣΠΙΣΜΟΣ ΤΗΣ ΑΡΙΣΤΕΡΑΣ ΚΑΙ ΤΗΣ ΠΡΟΟ¬ 
ΔΟΥ» 

6. «ΔΗΜΟΚΡΑΤΙΚΗ ΑΝΑΝΕΩΣΗ» 

7. «ΝΕΟ ΑΡΙΣΤΕΡΟ ΡΕΥΜΑ». 

Παραγγέλουμε να δημοσιευθεί η πράξη αυτή στην Εφημε¬ 
ρίδα της Κυβερνήσεως. 

Αθήνα, 22 Ιουνίου 1994 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



